Държавен вестник, бр. 51, 2019 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  51
 – в случаите на лица (вкл. деца) със зрителни 
увреждания, увреждания на опорно-двигателния 
апарат или интелектуални затруднения, които са 
с над 90 на сто намалена трудоспособност/вид и 
степен на увреждане без право на чужда помощ, 
се допуска поемането на разходи за използване 
на един придружител за две лица с увреждания;
 – за децата с определен вид и степен на увреж-
дане под 90 на сто – на 5 деца един придружител;
 – разходите, свързани с използването на 
придружителите (за командировки, билети за 
посещения на организираните мероприятия и 
други подобни), се определят и отчитат като 
преки разходи;
7. дължимият данък върху добавената стой-
ност при покупките се счита за невъзстановим 
данък и се включва в разходите за съответната 
операция, когато кандидатстващата организация 
към датата на представяне на конкурсното пред-
ложение не е регистрирана по Закона за данък 
върху добавената стойност (ЗДДС) или не се 
намира в процедура по регистрация.
Чл. 16. (1) Общата стойност на исканите фи-
нансови средства, определени в конкурсното пред-
ложение, представлява максимално възможната 
стойност, която може да получи кандидатът, освен 
ако не бъде редуцирана поради допуснати грешки, 
необективно и неправилно направени разчети или 
в съответствие с разпоредбите на чл. 27, ал. 4.
(2) Увеличаване на исканите финансови сред-
ства след подаване на конкурсното предложение 
не може да се прави на никакво основание.
Чл. 17. (1) Определената в конкурсното пред-
ложение структура на разходите придобива за-
дължителен характер при сключване на договора 
между спечелилия финансиране кандидат и АХУ 
и се спазва при изпълнение на предложението и 
при изготвяне на техническия и финансовия отчет.
(2) При необходимост при изпълнение на кон-
курсното предложение може да се направят откло-
нения от утвърдената структура по предходната 
алинея при спазване на следните ограничения:
1. не се допуска под каквато и да е форма 
увеличаване на покриваните с получаваните 
финансови средства разходи по чл. 15, т. 1, 2 и 
3; при наличие на такова фактическо увеличение 
на тези разходи разликата между фактическия и 
договорения разход става за сметка на органи-
зацията; тази разлика не се разглежда като част 
от утвърденото вече 5 или повече от 5 на сто 
собствено участие;
2. когато пряк разход се увеличава с по-малко 
от 5% от неговата първоначална стойност, за въз-
никналото обстоятелство писмено се уведомява 
АХУ, като се посочва за сметка на кой/кои други 
разходи става увеличението;
3. когато пряк разход се предвижда да се увеличи 
с 5 или повече от 5 на сто от неговата първоначална 
стойност, за извършване на исканото увеличение 
се иска предварителното съгласие на АХУ, като в 
искането се посочва за сметка на кой/кои други 
разходи ще се извърши увеличението; при дока-
зана целесъобразност на исканата промяна АХУ 
дава съгласието си за промяна на утвърдената с 
договора структура на разходите в 7-дневен срок 
от постъпване на искането, след което новата 
структура става задължителна при изпълнение 
и отчитане на конкурсното предложение;
4. когато не се спазят условията за писмено 
уведомяване на АХУ по т. 2 и за предварително 
получено съгласие от АХУ по т. 3, промяната 
на разхода става за сметка на кандидата, като 
неговата стойност се приспада от поредното 
или последното плащане от страна на АХУ; ако 
стойността на променения разход е по-голяма от 
стойността на предстоящите плащания от страна 
на АХУ, превишението се възстановява.
Г л а в а  т р е т а
ПРОЦЕДУРА НА ОЦЕНЯВАНЕ И КЛАСИРАНЕ 
НА КОНКУРСНИТЕ ПРЕДЛОЖЕНИЯ
Чл. 18. Кандидатите представят за оценка в 
АХУ конкурсни предложения, съдържащи по-
пълнен формуляр (приложение № 1), попълнен 
бюджет на конкурсното предложение (приложе-
ние № 2), попълнени източници на финансиране 
(приложение № 3), таблица за оценка на адми-
нистративното съответствие (приложение № 4), 
документи и декларации.
Чл. 19. Допуснатите до оценка конкурсни 
предложения се оценяват от комисия, назначе-
на със заповед на изпълнителния директор на 
АХУ. Одобрените за финансиране от комисията 
предложения се отразяват в специално изготвен 
протокол, който се предлага за утвърждаване от 
изпълнителния директор на АХУ.
Чл. 20. (1) Допуснатите до оценка конкурсни 
предложения се оценяват и класират при спазване 
на следните оценъчни процедури:
1. най-напред предложенията се оценяват от 
членовете на комисията по чл. 19 за целесъобраз-
ност и изпълнимост, като се използват специфични 
оценъчни показатели, посочени в чл. 21;
2. за всеки специфичен показател се дават точ-
ки, чийто максимален брой се определя в чл. 22;
3. въз основа на присъдените точки по спе-
цифични показатели от всички оценители се 
формира среден брой точки за оценка на целесъ-
образността и изпълнимостта на всяко конкурсно 
предложение като цяло;
4. предложенията, които са оценени с брой 
точки, превишаващ минимално допустимия по 
чл. 24, се допускат за оценяване за финансова 
ефективност;
5. финансовата ефективност се определя въз 
основа на критериите, регламентирани в чл. 25 
и 26, за всеки един от които (където е приложи-
мо) се присъждат точки, след което се определя 
общият брой точки за финансова ефективност;
6. присъдените точки за финансова ефектив-
ност се добавят към точките за целесъобразност 
и изпълнимост, като се определя обща средно 
претеглена величина на точките от двата етапа 
на оценяване; тежестта на точките за целесъо-
бразност и изпълнимост е 0,67, а на точките за 
финансова ефективност – 0,33;
7. конкурсните предложения се подреждат по 
низходящ ред в съответствие с получения брой 
точки по т. 6.
(2) В случаите, когато с исканите общи финан-
сови средства по всички определени за финанси-
ране конкурсни предложения по чл. 23 не може 
да се усвои напълно утвърденото за обявения 
конкурсен кръг финансиране, оценка за финансова 
ефективност не се прави. Подреждането по ал. 1, 
т. 7 се извършва въз основа на точките, получени 
след оценка за целесъобразност и изпълнимост.